A tíz évre szóló váradi „hamis” béke kikötéseinek megfelelően, a törökök nyolc napon belül átadták Szendrőt és kiürítették a többi várat (összesen 24 vár átadása szerepelt a szerződésben, köztük a magyar határon lévő Galambóc és az albániai Novo Brdo) is. Ulászló és Hunyadi a hadak élén szeptember 22-én Orsovánál lépte át a Dunát és vonult tovább a várnai megsemmisülés felé. A várnai csatából Brankovics távol maradt, Ulászló és Cesarini is elesett, a csak hadait vesztő Hunyadi hazatérve a Brankovicstól kapott új birtokait látogatta végig.